เอกชนเข้มแข็งพร้อมสู่ เออีซี ชี้รัฐควรส่งเสริมด้านคุณภาพ
นายโฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ จำกัด (มหาชน) กล่าวปาฐกถาพิเศษ เรื่อง เปิดมุมมองเศรษฐกิจไทยในกรอบเออีซี โดยแสดงความเห็นในฐานะบริษัทเอกชนว่า บริษัทเอกชนไทยมีความตื่นตัวต่อเออีซีอยู่แล้ว มีการขยายการลงทุนในต่างประเทศ และเข้มแข็ง แต่ยังต้องการการส่งเสริมด้านคุณภาพจากรัฐบาล เพื่อการพัฒนาที่ยั่งยืน เพิ่มความสามารถในการแข่งขัน เช่น สนามบินที่มีคุณภาพ ส่วนเป้าหมายการลงทุนในต่างประเทศก็ไม่ใช่แค่ต้องการแรงงานที่ราคาถูกกว่าอีกต่อไป แต่หมายถึงตลาดในประเทศนั้นๆด้วยทั้งนี้จากข้อมูลสถิติตลาดของไทย โดยกระทรวงพาณิชย์ พบว่า ไทยส่งออกให้ประเทศในภูมิภาคอาเซียนมากที่สุด คือ 25.4% โดยมีตลาดสำคัญ คือ ประเทศในกลุ่ม CLMV ได้แก่ กัมพูชา ลาว พม่า และเวียดนาม คิดเป็นมูลค่าการค้า ประมาณ 400000 ล้านบาทในปี 2553 และเพิ่มเป็น 470000 ล้านบาทในปี 2554สำหรับประเด็นโครงสร้างประชากรที่สอดคล้องกับเศรษฐกิจ ซึ่งมีเนื้อหาสำคัญถึงอัตราการเกิดของประชากรไทยที่น้อยลง นายโฆสิตเห็นว่า การกระตุ้นเศรษฐกิจที่จะเน้นการกู้เพื่อลงทุน ไม่สอดคล้องกับประชากรวัย 65 ปีขึ้นไปที่เพิ่มขึ้น และต้องการเงินออมสำหรับใช้จ่ายในวัยเกษียณ
 นายโฆสิต ปั้นเปี่ยมรัษฎ์ แสดงความเห็นว่า บริษัทเอกชนไทยมีความตื่นตัวต่อเออีซีอยู่แล้ว และเข้มแข็ง แต่ยังต้องการการส่งเสริมด้านคุณภาพจากรัฐบาล เพื่อการพัฒนาที่ยั่งยืน 
คุณภาพ,ประชาคม,สนามบิน,อาเซียน,เข้มแข็ง,เอกชน,เออีซี